ועדת הכלכלה, כנסת 17, פרוטוקול מספר 614, 2008-06-30 13:15

גלעד ארדן: שלום לכולם, אני מתכבד לפתוח את ישיבת הוועדה.

גלעד ארדן: על סדר היום –תקנות מחלות בעלי חיים (בתי שחיטה לעופות)(תיקון), התשס"ז-2007.

אפרת אביאני: התקנות האלה באות בעיקר להסדיר את התנאים לשיווק רגלי עוף למאכל אדם, החלק התחתון של הרגל.

גלעד ארדן: מה זאת אומרת?

אפרת אביאני: כף הרגל.

אליעזר נילי: כף הרגל והחלק העליון, הגרמי שלה.

אליעזר נילי: כל מה שאין עליו שרירים.

גלעד ארדן: משווקים את זה היום?

אליעזר נילי: היום זה משווק בצמוד לעוף.

אפרת אביאני: ד"ר נילי, מנהל המחלקה לפיקוח על המוצרים מן החי בשירותים הוטרינריים יכול להסביר על הצורך המקצועי.

אפרת אביאני: אלה תקנות שבאות להסדיר צורך מקצועי, של התנאים לשיווק החלק הזה בגוף העוף, כך שבריאות הציבור לא תיפגע.

אפרת אביאני: דבר נוסף שעושים בתקנות - אנחנו מבקשים לשנות את הנוסח של תעודת הבריאות ללהקה שבאה לבית השחיטה לפני שחיטה, ואנו מבקשים להוסיף שם הצהרה נוספת של הוטרינר שמטפל בלהקה לגבי שימוש בתרופות וטרינריות ותכשירים כימיים לפני השחיטה, כדי להבטיח שלא יהיו במוצרי העוף שאריות ביולוגיות מעבר למותר, והצהרה של המגדל.

אפרת אביאני: בנוסף יש פה עניין של טמפרטורות – אני מציעה שיינתן הסבר.

אליעזר נילי: אנחנו התאמנו את התקנה הזו לדרישה הבינלאומית.

אליעזר נילי: הדרישה הבינלאומית היתה עד לאחרונה שבשר קפוא יהיה במינוס 18 והקודקס הבינלאומי שמתאם את כל התקנות בנושא טיפול במזון החליט שמינוס 12 זה מספיק, ולכן אנחנו מבקשים לשנות את הטמפרטורה של הבשר הקפוא ממינוס 18 למינוס 12.

גלעד ארדן: היום אסור לתת תרופות בכלל לעופות?

גלעד ארדן: מה מותר בלי מרשם?

גלעד ארדן: כי כתבתם פה שצריך לחתום על כך שלא ניתנו לעופות תרופות ללא מרשם.

אליעזר נילי: ישנם כל מיני זרזי גדילה שמאושרים להינתן לעופות ללא מרשם.

גלעד ארדן: אז לא מדובר בזה.

אפרת אביאני: המשמעות היא שלא יהיו יותר בשווקים עופות שלמים עם הרגליים.

אפרת אביאני: חייבים להפריד את הרגליים מגוף העוף.

אליעזר נילי: הסיבה העיקרית שבעבר – ואני מדבר על תקופה של לפני 5 שנים, שונו התקנות שביטלו את האפשרות לשווק את העוף – מה שהיה נפוץ בשוק הכרמל, זה עוף שנשחט ושווק מבלי שבשרו קורר.

אליעזר נילי: מאחר והגענו למסקנה שזה מהווה פוטנציאל לכל מיני מחלות מעיים, שינינו את התקנות והכתבנו ישווק ללא ראשו, ולאחר שהוא עבר צינון של 4 מעלות.

אליעזר נילי: רצינו באותו מועד גם להסיר את הרגליים, שקשה מאד לנקות אותם, מכיוון שעוף עובר תהליך צינון עם הרגליים והוא מזהם את העוף.

אליעזר נילי: ולכן אמרנו שכיוון שישנה אוכלוסייה, בעיקר מהמעמד הסוציואקונומי הנמוך, שמשתמשת ברגליים להכנת מרקים ולרגל קרושה, נחייב את המשחטה – אל"ף, להפריד אותו מהגוף עצמו כדי שלא יזהם את הבשר, ובנוסף נחייב את מי שרוצה למכור אותם לנקות את הרגליים בצורה שהם לא יהוו פוטנציאל להעברת מחלות.

אליעזר נילי: זו הסיבה לשינוי המוצע כאן.

גלעד ארדן: זה יכול להוזיל גם את מחיר העוף השלם.

אליעזר נילי: עוד לא ראיתי דבר שמוזל.

גלעד ארדן: אז אולי זה ייקר?

גלעד ארדן: כמה שוקלות הרגליים?

אליעזר נילי: כמה גרמים- 20 או 30 גרם.

גלעד ארדן: נא לקרוא את התקנות.

אפרת אביאני: (קוראת מתוך התקנות – תקנה מס' 1 – תיקון תקנה 9).

לפני כן – לעניין הסמכות.

דיברנו קודם שאתם רואים אותה מכוח עסקה 5א של סעיף 22(א) – קביעה, בדיקה והסדרה של טיפול, חיטוי תפיסה, העברה, עיכוב, סילוק ..... של בעלי חיים, תוצרתם וגוויותיהם, שבשלם קיים חשש לפגיעה בריאותם של בני אדם.

אפרת אביאני: נכון.

אפרת אביאני: יש סעיף סמכו בפקודה להתקין תקנות לעניין הגנה על בריאות האדם, לא רק למניעת מחלות בעלי חיים.

בתקנה 9ב שאתם מתקנים כתוב: "...

אלא אם כן צורפה אליהם תעודת בריאות" – אתם מציעים להוסיף: "מקורית".

אחר כך יש בסיפא "תוקף תעודת הבריאות.

.." - לא צריך להיות גם "המקורית", בהתאם למה שיש ברישה?

אפרת אביאני: לטעמי זה מספיק.

אפרת אביאני: אם אמרנו פעם אחת שהיא מקורית, אז לטעמי לא צריך לחור על זה.

אפרת אביאני: (ממשיכה בקריאה – תקנה 2 סעיפים (1) עד (4).

לעניין פסקה (1) – כתוב ברישה של סעיף (ב): "...

אלא אם כן התקיימו בהן כל אלה: (1 מקורן בעופות שנשחטו בבית שחיטה...." – בכל בית שחיטה?

כי התקנות מדברות על בית שחיטה שניתן אישור להפעילו, לפי תקנה 2, נדמה לי, שיש איסור להפעיל בית שחיטה אלא לפי אישור בכתב מאת המנהל או בהתאם לתנאי האישור.

אפרת אביאני: הכוונה היא בהחלט לבית שחיטה - -

אולי צריך לכתוב: "...

שניתן לאישור להפעילו בהתאם לתקנה 2".

אפרת אביאני: בסדר.

אפרת אביאני: העמוד האחרון זה תוספת לתוספת.

אפרת אביאני: הוספנו את סעיף (ג) לגבי הטיפול בתרופות וטרינריות או בתכשירים כימיים.

הצהרה של הרופא, שהיום לא קיימת.

אפרת אביאני: נכון, והצהרה של מגדל העופות.

גלעד ארדן: הערות נוספות?

גלעד ארדן: מתי התחילה?

30 יום מיום הפרסום.

גלעד ארדן: אם כך – התקנות מאושרות.

גלעד ארדן: אני מודה לכם, הישיבה נעולה.